Kl. ca. 4,30 observeredes en tysk [[kampvogn]], der var kørt ca. 80 m ind i lejren. I teltlejren lykkedes det at sætte den enlige tyske kampvogn ud af spillet med et 37mm skud ved kanonrøret; men under ildkampen faldt menig P.V. Olsen og menig A.F. Hansen.
[[Fil:Commemoration at Ballonparken 29 August 1946 by Gottlieb.jpg|thumb|left|Mindestenen for de 3 dræbte indvies 29. august 1946.]]
Kl. ca. 5,05 lykkedes det at få forbindelse med [[Krigsministeriet]], der meddelte, at så godt som alle kaserner i byen var besat, og at modstanden kunne standses med det samme. Der søgtes derefter på ny forbindelse med den tyske styrkes fører, og kl. ca. 5,30 standsede ildkampen. Våbnene, hvoraf en del forinden blev ødelagt, afleveredes, og den danske styrke blev interneret. 1 korporal og 2 menige blev dræbt i kampene og mindst én tysk kampvognsfører. Desuden blev en tilfældig civilist dræbt på Artillerivej af tyske kugler. Der blev i [[1946]] sat en mindesten over de dræbte danskere.
Bygninger,_konstruktioner_og_anlæg